Idei creatoare si emoţii estetice 
în Sonata pentru violină şi pian de Leoš Janáček 

REZUMAT - Autor al unor lucrări emblematice pentru creaţia de operă a secolului al XX-lea, Leoš Janáček este 
şi autorul unor lucrări pentru violină şi pian, dintre care sonata catalogată JW VII/7 este cea mai importantă. Prin 
privirea istorică din debut, studiul îşi propune să evidentieze locul acesteia în cadrul creaţiei camerale a 
compozitorului ceh, cu accent asupra cronologiei activității multilaterale a compozitorului din perioada anilor 1914 
(când începe lucrarea)-1922 (când varianta finală vede lumina tiparului). Analiza are în vedere profunzimile 
procesului de creaţie si, în afară de pătrunderea în tehnici şi procedee instrumentale şi componistice, se 
concentrează asupra mesajelor, emoţiilor, ethosului. Cercetarea se opreşte la câteva detalii ale sonoritátii, mai ales 
la filonul ancestral, arhetipal şi folcloric al muzicii, la felul cum, pe rând, pianul şi vioara trebuie să ne facă să 
auzim un țambal. Vedem că forma tradiţională de sonată permite interpretări creatoare moderne, ancorate în 
substanţa vie a folclorului, nu mai puţin în imaginaţia fecundă a compozitorului. Pentru interpreţi, Sonata pentru 
violină şi pian de Leoš Janáček nu este o provocare tehnică, ci drumul către transmiterea emoţiilor unuia dintre cei 
mai originali compozitori ai secolului al XX-lea. 

Cuvinte cheie: Janáček, sonată, țambal, folclor, imitație. 


Introducere 


Dacă studiem catalogul creaţiei instrumentale a lui Leoš Janácek!, constatăm că instrumentelor cu claviatură (pian, 
orgă, armonium) le-au fost dedicate 33 lucrări solo (catalogate drept JW VIII), în timp ce creaţia camerală 
(catalogată drept JW VII) cuprinde doar 13 opusuri, aflate într-o diversitate ce denotă şi un anumit echilibru. Sunt 
şapte lucrări pentru cinci formaţii: 

patru violine: JW VII/1 si JW VII/23; 

cvartet de coarde: JW VII/8? şi JW VII/135; 

sextet de suflători: JW VII/105; 

pian, două violine, violă, clarinet, corn si fagot: JW VII 115; 

pian la mâna stângă, flaut/piculină, două trompete, trei tromboane şi tuba tenor: JW VII/127. 
Celelalte 6 lucrări se adresează unor duouri camerale: 
e  violinási pian: JW VII/35, JW VIL/4 si JW VII/76; 
e violoncel si pian: JW VII/5!! si JW VII/6!?; 
e  piculiná si pian: JW VII/9%5. 

! Simeone, Tyrrell şi Němcová, Janácek's Works. A Catalogue of Music and Writings of Leoš Janáček. 

? Intitulate Znělka (Sonet) 1 si 2, scrise in 1875. Conform Leoš Janáček Chamber Work (leosjanacek.eu), consultat la 23 iunie 2022. 

3 Primul cvartet, din 1923, poartă numele Kvartet z podnětu L. N. Tolstého , Kreutzerovy sonáty” [Cvartet după „Sonata Kreutzer” de 
L. N. Tolstoi]. Conform sursei electronice de la nota 2. 

^ Al doilea cvartet, din 1928, se intitulează Listy divérné [Scrisori intime]. Conform sursei electronice de la nota 2. 

5 Din 1924, cu titlul Mládi [Tinerețe]. Conform sursei electronice de la nota 2. 

6 Din 1925, cu titlul Concertino. Conform sursei electronice de la nota 2. 

7 Din 1926, cu titlul Capriccio. Conform sursei electronice de la nota 2. 

3 Din 1879, cu titlul Romance. Conform sursei electronice de la nota 2. 

? Din 1879-1880, cu titlul Dumka. Conform sursei electronice de la nota 2. 

10 Începută în 1914, cu titlul Sonáta. Conform sursei electronice de la nota 2. 

11 Intitulată Pohádka [Poveste cu zâne], lucrarea se bazează pe un poem de Vasili Jukovski şi are 3 variante: 1910, 1912 si 1923. Conform 
sursei electronice de la nota 2. 

12 Intitulată Presto, anul compoziţiei este incert. Conform sursei electronice de la nota 2. 

13 Din 1924, cu titlul Pochod modrácki [Marșul păsărilor albastre]. Conform sursei electronice de la nota 2. 

În privinţa violinei, observăm cá Leoš Janáček s-a îndreptat destul de timid spre latura solistică a acesteia, iar 
dintre cele trei lucrări enumerate mai sus, primele două sunt scrise în 1879-1880, perioadă când compozitorul se 
afla încă în căutarea propriilor mijloace de exprimare muzicală. 

Cu toate acestea, au existat şi alte fragmente de lucrări sau lucrări integrale pentru violină şi pian compuse de 
Janáček, dar care au dispărut din diferite motive. În catalogul alcătuit de Nigel Simeone, John Tyrrell si Alena 
Němcová, la fel si pe site-ul leosjanacek.eu, la indexul JW X apar informaţii mai mult sau mai puţin detaliate 
despre 23 de lucrări, considerate pierdute, patru dintre acestea fiind dedicate duoului violină-pian. 

Un prim opus pentru violină şi pian pe care îl găsim aici este JW X/8, din 1879, intitulat Romanzen. Al doilea 
opus dispărut este o Sonată (nr. 1) pentru violină si pian, din 1880, catalogată cu numărul JW X/12. „La 14 ianuarie 
1880, Janáček i-a scris Zdenkăi Schulzová că începuse să lucreze la o sonatá pentru violină. La 18 ianuarie 1880 
a anunţat-o că «două secțiuni sunt deja finalizate», comentând că lucrarea este «nu neapărat aşa de originală si 
modernă, dar pe de altă parte plăcută, calmă şi destul de corectă sub aspectul formei, ceea ce de altfel mi-am şi 
propus». Nu a mai amintit vreodată despre această lucrare sau orice alte secțiuni”!*. 

Tot din 1880 datează o a doua Sonatá pentru violină şi pian, catalogată JW X/16 si care, după ce a fost 
finalizată, a fost interpretată si respinsă în cadrul unui concurs de compoziţie de la Conservatorul din Viena, al 
cărui student era Janácek pe atunci. Neacceptarea lucrării i-a produs compozitorului mari frustrări şi este una dintre 
cauzele abandonării studiilor din capitala Imperiului Habsburgic. „Singura mărturie despre existenţa acestei lucrări 
o constituie referirile din scrisorile lui Janáček către Zdenka Schulzová şi anunţurile din presă despre interpretarea 
ei la Brno, în 1881, alături de comentariile din jurnalul lui Janáček despre acestea” ^. 

A patra si ultima lucrare pierdută pentru violină si pian este cea intitulată Komár (Tántarul), catalogată 
JW X/23 şi scrisă în ultimii ani ai vieţii compozitorului. Așadar, dacă s-ar fi păstrat si cele patru lucrări enumerate 
mai sus, am fi moştenit un corpus de șapte lucrări pentru violiná si pian, dintre care trei sonate. Singura sonată care 
a supraviețuit si a cărei partitură o avem la dispoziţie va face obiectul analizei de față. 


Istoric 


În 1914, anul în care împlinește 60 de ani și numele său devine din ce în ce mai cunoscut, compozitorul ceh începe 
să scrie o Sonată pentru violină si pian, ultima din acest gen şi, aşa cum am văzut, singura rămasă cu acest titlu 
din întreaga sa creaţie. Lucrul va fi încheiat tocmai în 1922, după multiple variante de elaborare si ordonare a celor 
patru părți constitutive. În 1914 a fost finalizată doar secțiunea intitulată Ballada, care a şi fost publicată individual, 
in 1915. Până la publicarea din 1922, parcursul Sonatei este următorul: 


Lucrarea a fost profund revizuită între 1915 şi publicarea din 1922. La început, prima mișcare, Con moto a fost rescrisá integral, folosind 
același material tematic. Adagio-ul care initial era mişcarea a Il-a, a devenit partea a IV-a. Din a I-a mișcare, Ballada a devenit a III-a si 
a fost înlocuită cu un nou Allegretto. Finalul i-a dat lui Janáček cele mai mari bătăi de cap: la început a fost Con moto, dar prin 1916 a fost 
înlocuit cu un nou Allegro, îndepărtat şi acesta pentru a face loc unui Adagio. Drept urmare, ordinea finală a devenit următoarea: 
1. Con moto; 2. Ballada; 3. Allegretto; 4. Adagio. Versiunea definitivă a fost stabilită abia după ce, înaintea publicării din 1922, Janácek 
a mai aruncat o privire asupra sonatei.!6 


Acesta este şi anul primei audiții absolute, la Klub moravských skladatelů!" de la Brno, în 24 aprilie, interpreti 
fiind Frantisek Kudlácek (vioară) şi Jaroslav Kvapil (pian). Tot în 1922, dar la 16 decembrie, a avut prima audiție 
de la Praga, cu violonistul Karel Hoffmann si pianistul Václav Štěpán, pentru ca in 1923 să urmeze prima audiție 
de la Viena, iar în 1926 lucrarea să fie ovationatá la Londra!*. 

Este de notorietate faptul că, odată încheiat travaliul componistic, Janáček îşi revizuia şi corecta lucrările cu 
multă rigoare. Uneori începea corectura imediat, alteori după mai multi ani, timp în care se concentra asupra altor 


14 Simeone, Tyrrell şi Němcová, Janácek's Works. A Catalogue of Music and Writings of Leoš Janáček, 307. „Janáček wrote to Zdenka 
Schulzová on 14 Jan 1880 that he was beginning work on a violin sonata. On 18 Jan 1880 he reported to her that «two movements are already 
finished», commenting that the work was «not all that original and fresh but on other hand pleasant, calm, and formally quite correct, which is 
what I was aiming at». He made no further reference to this work or to any other movements." Traducerea si adaptarea Leonard Dumitriu. 

15 Simeone, Tyrrell şi Némcová, Janácek's Works. A Catalogue of Music and Writings of Leos Janácek, 311. „The only evidence for the 
existence of this work are the references in Janácek's letters to Zdenka Schulzová, and press reports of its Brno performance in 1881, together 
with Janácek's comments in his diary about them." Traducerea si adaptarea Leonard Dumitriu. 

16 Simeone, The Janácek Compendium, 206. „Between 1915 and publication in 1922, the work was extensively revised. The original first 
movement, Con moto, was completely rewritten using the same thematic material. The original second movement was the Adagio that 
eventually became the fourth movement. The Ballada moved from being the third movement to the second and was replaced by a new 
Allegretto. The finale gave Janacek the most problems: originally a Con moto, it was replaced in about 1916 by a new Allegro, which in turn 
was replaced by the Adagio. The final order thus became: 1. Con moto; 2. Ballada; 3. Allegretto, 4. Adagio. It was only when Janacek looked 
at the Sonata again before publication in 1922 that this definitive state of the work was settled." Traducerea si adaptarea Leonard Dumitriu. 

17 Clubul compozitorilor moravieni de la Brno. Prezidat de Janáček, a fost fondat în 1922 cu scopul de a promova muzica compozitorilor 
moravieni si nu numai. Simeone, The Janáček Compendium, 20-21. 

18 Simeone, The Janácek Compendium, 207. 

proiecte de creaţie. Între 1914 şi 1922, așadar în paralel cu Sonata pentru violină si pian, muzicianul ceh are 
următoarea activitate de creatie/corecturá/revizuire: 

e compune si revizuieşte rapsodia pentru orchestră Taras Bulba; 

e compune mai multe coruri pentru diverse formaţii vocale şi lucrări pentru voce şi pian; 

e începe o operă pe care nu o va mai termina (Živá mrtvola [Cadavrul viu], după piesa lui Tolstoi); 

e compune si revizuieşte un epilog pentru opera Výlety pana Broučka do Měsíce (Excursia domnului Brouček 
pe Lund); 

e compune opera Výlet pana Broučka do XV. století (Excursia domnului Brouček în secolul al XV-lea) şi apoi 
contopeste cele două opere într-una singură, intitulată Výlety páně Brouckovy (Excursiile domnului 
Brouček); 

e  revizuieste opera Šárka; 

e compune si revizuieste ciclul de melodii pentru tenor, altistă, trei voci feminine şi pian Zápisník zmizelého 
(Jurnalul celui care a dispărut); 

e compune opera Kát'a Kabanová; 

e compune poemul simfonic Balada blanická (Balada lui Blanik); 

e  revizuieste cantata pentru tenor, cor bărbătesc şi orchestră Na Soláni carták (Hanul din vârful muntelui 
Soláň); 

e în sfârşit, începe să compună opera Příhody lišky Bystroušky (Aventurile vulpifei viclene).'? 

Ca să nu mai vorbim despre mulțimea de evenimente la care compozitorul a participat — premiere ale operelor 
şi prime audiții ale altor lucrări, vizite în străinătate — si, din nefericire, apariția unor probleme de sănătate. În tot 
acest context, puterea de muncă este fenomenală, fantezia este debordantă, succesele şi recunoaşterea încep să 
apară. 

Înainte de a trece la analiza sonatei, trebuie spus că partitura pe care se bazează a fost publicată? în timpul 
vieții lui Leoš Janáček, drept urmare este clar că autorul a supervizat varianta respectivá?!, inclusiv stima pentru 
violină”, îngrijită de Rudolf Reissig?. Pe internet mai apare o variantă a stimei pentru violiná, datorată lui Josef 
Suk”, în care manierele de interpretare? diferă foarte uşor de cele ale lui Reissig. „Într-o scrisoare către Otakar 
Nebuska (din 21 ianuarie 1922 [...]), Janácek a scris că lucrarea a fost compusă ca reacţie la înaintarea armatei 
ruse de la începutul Primului Război Mondial. După toate aparențele, o astfel de datare este confirmată de ziua «1 
august 1914», consemnare prezentă la jumătatea schițelor autografe.”"26 

Satisfactia față de înaintarea armatei ruse — să nu uităm de sentimentele filoruse ale compozitorului — constituie 
imboldul care îl determină pe Janácek să înceapă lucrarea. Nu există nicio mărturie conform căreia entuziasmul 
autorului s-ar fi transferat în vreun fel asupra caracterului piesei şi nici dacă, odată definitivată, Sonata ar avea 
vreo legătură cu sentimentele iniţiale. Cel mai probabil că nu. Înainte de a trece la analiza propriu-zisă, trebuie 
precizat că partea secundă a lucrării este singura căreia i se atribuie, în afară de tempo, o denumire precisă, anume 
Ballada. Diferenţa faţă de celelalte trei părți provine din faptul că Janáček a scris Ballada şi a publicat-o în 1915 
drept piesă de sine stătătoare, ca abia apoi să o includă în conținutul Sonatei pentru violină si pian. 


Analiza lucrării 


Partea I, Con moto, este alcătuită dintr-un material muzical de sorginte folclorică — cu rădăcini ancestrale, 
arhetipale —, turnat într-o formă clasică de sonată. Cei cinci bemoli de la cheie nu au nicio legătură cu sistemul 
tonal, Janáček notează armura doar pentru facilitarea citirii, deoarece toate sunetele respective sunt alterate 
descendent. O introducere de trei măsuri a violinei solo prezintă câteva salturi intervalice cu caracter imitativ şi 
repetitiv, ale căror sunete indică de fapt o exprimare muzicală preponderent treptată. 


19 Conform https://wvww.janacek-nadace.cz/en/janacek-in-dates/41914, consultat la 11 iulie 2022. 

20 Janáček, Sonata Violin & Piano. 

21 Simeone, Tyrrell si Němcová, Janácek's Works. A Catalogue of Music and Writings of Leoš Janáček, 224. 

22 Conform https://imslp.org/wiki/Violin Sonata (Janáček, Leo&), consultat la 27 iunie 2022. 

23 Rudolf Reissig (1874-1939), violonist ceh, dirijor şi profesor de muzică. Conform 
https://www.ceskyhudebnislovnik.cz/slovnik/index.php?option-com mdictionary&task-record.record detail&id-5771, consultat la 27 iunie 
2022. 

24 Josef Suk (1874-1935), compozitor şi violonist ceh, elev şi apoi ginere al lui Antonin Dvořák. Prieten apropiat al lui Janáček, a editat anonim 
partitura primului lui cvartet, înainte de a fi publicată la Hudební Matice Umelecke Besedy, în 1925. Vezi Simeone, The Janácek Compendium, 
221-222. 

25 Nu am găsit nicio informatie din care să aflăm dacă Janácek a cunoscut si a fost de acord cu propunerile lui Suk. 

26 Vezi Simeone, Tyrrell, Němcová, Janăcek s Works. A Catalogue of Music and Writings of Leoš Janáček, 223. „In a letter to Otakar Nebuska 
(21 Jan 1922 [...]), Janáček wrote that the work was composed as a response to Russian advances at the beginning of World War I. Such a 
dating is seemingly confirmed by the date «1 Aug 1914» halfway through the autograph sketches." Traducerea si adaptarea Leonard Dumitriu. 

Ex. 1. Leos Janácek, Sonata pentru violină si pian, Introducerea formei de sonată, măsurile 1-3. 


Dacă privim cu atenție, observăm o pentatonie descendentă, alcătuită dintr-o scară de patru sunete, urmată de 
un salt de terță mică. In acest context, sunetul mi becar apare ca o notă adăugată, să-i spunem apogiatură. 


eut 


Ex. 2. Leos Janâcek, Sonata pentru violină si pian, alcătuirea sonoră a Introducerii. 


Astfel se deschide drumul cátre expozitie, mai precis cátre tema I, in care, prin intermediul a douá mijloace de 
exprimare, se impune mai sus amintitul specific folcloric al muzicii chiar de la primele másuri. Primul mijloc 
constá in modalismul evident, alcátuit dintr-un grup de patru sunete (sá le spunem principale), la care se adaugá 
încă trei, cu efect secundar. 


Ex. 3. Leos Janâcek, Sonata pentru violină si pian, alcătuirea sonoră a temei I. 


Observăm cum câteva dintre sunete sunt prezente şi în grupul celor din introducere, de asemenea sesizăm şi 
diferenţierea sintactică a celor două alcătuiri sonore: prima este melodică (pe orizontală, din Exemplul 2), a doua 
este armonică (pe verticală, din Exemplul 3). Chiar dacă discuţia despre grupurile de sunete expuse anterior poate 
căpăta diverse fațete, observaţia se bazează atât pe cercetarea partiturii, cât şi pe senzația — foarte prezentă la 
audiție, aşadar încărcată de subiectivitate —, de vechi, de arhetipal. Îndeosebi în ceea ce priveşte al doilea mijloc 
de exprimare al întregii teme I, mai precis discursul pianului, impresia sonoră pe care o transmite este aceea de... 
țambal (vezi măsurile 3-6). Suntem martorii unui pronunţat parfum folcloric, de instrument ancestral cu coarde 
bătute, timp în care violina intonează (narează) o melodie domoală şi uşor tristă, o reminiscență de baladă (vezi 
tema I a expoziţiei, măsurile 4-16). 

În acest context, sunt semnificative opiniile unuia dintre cercetătorii activităţii de culegător de folclor a lui 
Janáček. 


Folclorul a fost sursa permanentă a inspirației sale, mediul viguros din care provine realismul sáu declamator, melodiile, armoniile si 
ritmurile sale. Într-o perioadă în care muzica europeană înclina spre un eclecticism cosmopolit, apelul la muzica populară l-a salvat de 
cliseele acestui eclecticism si de extremele arzătoare ale perioadei post-moderniste. [...] Cu aproape douăzeci de ani înainte de Bartók, 
Janáček atrăsese atenția asupra varietátii ritmice, modalismului şi frecventelor tonalități exotice și arhaice, armoniilor si modulatiilor 
neortodoxe si, nu în ultimul rând, asupra magiei ciudate care înconjoară acompaniamentele melodiilor din Moravia de est si Slovacia, 
acompaniamente realizate la cimpoi, țambal si alte instrumente.” 


Impresia de țambal se păstrează până la finalul părții I a Sonatei, timp în care compozitorul ceh gândeşte 
aproape minimalist, cu o economie impresionantă a mijloacelor de exprimare şi a materialului sonor, pentru că 
atât puntea, încredinţată pianului, cât şi tema a II-a, sunt ramuri ale aceluiaşi trunchi. O stilizare încă mai subtilă a 
folclorului apare în tema secundă, acolo unde vagi intonatii arhetipale se combină cu jocuri de secunde mari, 
expuse în direcție contrară. Într-o ambiantá cu subtile inflexiuni majore, acestea pot alcătui o scară incompletă de 
tonuri (vezi măsurile 33-34). 

Expoziţia se sfârşeşte cu o concluzie de cinci măsuri (38-42), alcătuită de fapt din jocul imitativ al violinei si 
pianului cu un motiv ce provine din tema I. Mai departe, dezvoltarea este mai mult o secţiune mediană decât una 
de prelucrare, de travaliu motivic, poate şi din cauza asemănării destul de evidente dintre cele două teme ale 
expoziţiei. Asistăm la şiruri de secvenţe descendente ale unor pasaje pianistice, în contextul cărora violina 
intonează triluri. Deşi există o mare asemănare cu fragmentul pianistic din tema a II-a — cel al şirurilor contrarii de 


27 Hollander, Leoš Janáček. His Life and Work, 89-90. „It was the perpetual source of his inspiration, the vitalizing agency from which sprang 
his declamatory realism, his characteristic melody, and his individual harmony and rhythm. And it was his source which, at a time when 
European music inclined to a cosmopolitan eclecticism, saved his from the cliches of this eclecticism and from the perfervid extremes of the 
post-modernist period. [...] Almost twenty years before Bartók, Janáček had drawn attention to the rhythmic variety, the modality, and frequent 
exotic and archaic tonalities, the unorthodox harmonies and modulations, and last but not least, to the strange magic that rounds through to the 
accompaniments of the Eastern Moravian and Slovak melodies, by bagpipes, dulcimer (czimbalon) and other instruments." Traducerea si 
adaptarea Leonard Dumitriu. 

secunde mari —, la începutul dezvoltării apare un joc mereu fluctuant, între două secunde, care se metamorfozează 
neuniform, din mare, în mică. Si desenul ritmic este altul, specific mai mult tambalului decât pianului (vezi 
măsurile 44-47). 

Nu putea să lipsească imitarea unor motive de mici dimensiuni, atât de des utilizată de Janáček în anii 
maturității, tehnică prezentă în măsurile de mijloc ale dezvoltării, de asemenea la finalul acesteia, ca pregătire a 
reprizei. 


VE S " 
Violină zm 1— fH 1— $73 sc, 

Pee p = 

i J— e se A * s. 

: : ae zi "ges e ^5. 
Pian —3— = 
pb a + i d i 

2 i ke 


I 
Ex. 4. Leos Janâcek, Sonata pentru violină si pian, imitatii motivice descendente, în dezvoltare, măsurile 48-49. 


La măsura 66 are loc revenirea la tema I, cu o expunere integrală şi identică a acesteia. Continuarea pare 
surprinzátoare, in sensul in care melodia din punte este transpusá la cvinta superioará (perfectá, intr-un singur 
moment micşorată), iar cea din tema a II-a la terță descendentă (permanent mică). Alături de această transpozitie, 
ce trimite clar spre dialectica sonatei clasice, observăm foarte mici modificări ale expunerii materialului sonor, în 
sensul unei inversări a ordinii de intrare a celor două instrumente în tema a II-a (în expoziţie: pian — violină, în 
repriză: violiná — pian). Coda reia aproape fidel muzica din concluzia expoziţiei, cu mici transpozitii ale armoniei, 
iar partea I a Sonatei pentru violină si pian de Leoš Janáček se încheie într-o notă melancolică, duioasă. 

În întregul ei, muzica are o frumuseţe aparte, uşor stranie dată fiind sorgintea arhaică, în care toate elementele 
discursului muzical sunt păstrate în limite echilibrate. Ritmul şi metrul, două dintre componentele atât de proprii 
întregii creaţii a lui Janáček, sunt de asemenea mult mai puțin agitate decât ne-am fi așteptat. Compozitorul nu are 
în vedere expunerea niciunei tehnici speciale de scriitură instrumentală, nu are ambiția etalării unor idei 
componistice nemaiîntâlnite, ci subordonează totul unei estetici a subtilitátii şi discretiei, chiar a fragilitátii. Foarte 
simplu spus, melodii frumoase sunt însoţite de armonii pe măsură. 

Partea a II-a, Con moto, înfăţişează o atmosferă sonoră întru totul schimbată faţă de prima parte a sonatei. 
Titlul Ballada este oarecum amăgitor, pentru că muzica ne transportă într-o lume contemplativă, de mare 
sensibilitate, intens melancolică si prin urmare specifică genului liric al elegiei. Foarte discutabilă, existența aici a 
unui fir epic propriu baladei este oricum mult mai puţin evidentă decât în secţiunea anterioară. În orice caz, nu ne 
putem raporta la niciun filon folcloric, mijloacele de exprimare sonoră — melodie, armonie, ritm — sunt toate de 
factură cultă şi amintesc pe alocuri de tristetile, de inflácárarea norvegianului Edvard Grieg. Câteva argumente 
foarte solide vin în sprijinul expresiei culte a discursului muzical din partea secundă. 

Primul raționament porneşte de la armură, acum parte dintr-un traseu tonal care poate fi recunoscut fără mari 
probleme. Cei patru diezi alcătuiesc substanța sonoră a tonalitátilor relative do diez minor şi mi major, primele 
care definesc discursul muzical. Schimbarea armurii de la măsura 77 readuce cei cinci bemoli pe care i-am văzut 
anterior, doar că acum ei nu mai au doar rolul de a evita alteraţiile accidentale, ci se integrează în structura 
tonalitátii re bemol major. Trebuie spus cá noua tonalitate se impune înainte de schimbarea armurii, aşadar când 
la cheie sunt încă prezenţi cei patru diezi. După re bemol major, Janáček face pasul spre dominanta acesteia, la 
bemol major, dar nu mai modifică armura. Prin urmare, în toată partea a II-a se impun patru tonalități: mi major; 
do diez minor; re bemol major?*; la bemol major (a cărei importanță decisivă o vom vedea mai târziu). Înrudirea 
dintre tonalități nu mai trebuie demonstrată, însă putem discuta opțiunea lui Janáček, mai precis motivul pentru 
care trece uneori foarte rapid din zona tonalitátilor cu diezi (mi major si do diez minor) in cea a tonalitátilor cu 
bemoli (re bemol major si la bemol major). În cercul cvintelor, tonalităţile respective sunt depărtate, dar, prin 
utilizarea máiestritá a enarmoniei, ethosul lor este adus la numitorul comun al emotiilor incárcate de dragoste. 
Cadrul tonal include si apariția efemeră a câtorva alte tonalități, la care se ajunge prin modulatii diferite de cele 
tradiţionale, întâlnite în Clasicism şi Romantism. 

Un al doilea argument care sustine gândirea componistică cultă este alcătuirea formală, mai precis juxtapunerile 
unor perioade (strofe) şi fraze (rânduri) muzicale de diverse dimensiuni, ale căror intersecţii pot fi recunoscute si 
datorită traseului tonal. Schema întregului edificiu este următoarea: 


28 Re bemol major are drept tonalitate enarmonică do diez major, la rândul ei omonimă a tonalităţii do diez minor. 

A (1-16) 
al (1-10) do diez minor 
a2 (11-16) fragment modulatoriu 
B (17-36) 
b1* (17-20) RE bemol major 
b1^ (21-24) LA bemol major 
b1* (25-28) fragment modal 
bld (29-32) do diez minor (scris re bemol minor) 
b2 (33-36) fragment modulatoriu, în secvențe 
[o (37-56) 
cl? (37-40) RE bemol major 
TY: oP ooo (AERO) RE bemol major al 
c2 (47-56) 
cla (47-50) fragment modulatoriu 
c1 (51-54) do diez minor 
(55-56) fragment modulatoriu 
B! (57-76) 
b1* (57-60) RE bemol major 
b1^ (61-64) LA bemol major 
b1* (65-68) fragment modal 
bld (69-72) do diez minor (scris re bemol minor) 
b2 (73-76) fragment modulatoriu, în secvențe 
C (77-107) 
cla (77-80) LA bemol major 
cl“ repetat variat (81-84) LA bemol major 
cl» (85-90) LA bemol major 
c1" secventat (91-96) inflexiuni modulatorii 
c1? secventat (97-100) LA major 
c1® extins (101-107) — RE bemol major 
D (108-120) începe în do diez, 
apoi inflexiuni modulatorii 
cla (117-120) fragment modal 
A! (121-138) 
al (121-128) MI major 
a2" = Coda (129-138) do diez minor 


Tabel 1. Schema formei si traseul tonal 


Dincolo de reprezentarea schematică de mai sus, aridă si inexpresivă, muzica sună minunat, sensibil, cu câteva 
învolburări trecătoare. Să vedem şi câteva exemple. 

În prima frază a părţii a II-a, acea al din A, violina cântă o melodie liniștită, ce emană o melancolie diafană, în 
timp ce pianul are dublu rol: mâna dreaptă însoţeşte melodia prin mici şiraguri de treizecişidoimi, iar mâna stângă 
îi asigură fundamentul. Fraza este sensibilă, elegiacă (vezi Partea a II-a, măsurile 1-10). 

B-ul inversează planurile şi începe cu pianul pe post de instrument care preia inițiativa melodică, ce derivă din 
armonii arpegiate, timp în care traseul violinei stă pe loc. Aşa cum se poate vedea în schema de mai sus, a doua 
mare secțiune are cinci subdiviziuni de patru măsuri fiecare, în care melodia trece pe rând de la pian la violină şi 
invers, instrumentele preluând unul de la celălalt rolul activ sau static. Exemplul următor arată acelaşi material 
sonor în tonalitátile re bemol major si la bemol major, cu trecerea melodiei de la pian la violiná, totul într-o 
atmosferă intimă, de amintire a unor momente plăcute, duioase (vezi Partea a II-a, măsurile 17-24). 

Secţiunea C păstrează caracterul intim, dar acum înmugureşte parcă speranța reînnodării iubirii, pierdută 
cândva, dar vie în suflet. Optimismul regăsirii este însă ponderat, îi lipseşte exuberanta, neliniştea vechiului eșec 
fiind încă prezentă. Pianul reia şiragurile de treizecişidoimi, iar violina rămâne în registrul ei grav, dar coarda sol 
trebuie să sune aici dolce, fără asprime sau patos. 

p dolce 


Pian 


Violină 


Pian 


Ex. 5. Leoš Janáček, Sonata pentru violină si pian, fraza c1*, măsurile 37-46 


Janáček alege ca după expunerea materialului muzical din fraza C să reia fraza B fără nicio modificare și să 
continue apoi cu C-ul, cosmetizat prin schimbarea registrului violinei în acut si transpunerea în la bemol major 
(dar la cheie cinci bemoli), faţă de re bemol major (cu patru diezi la cheie şi alteratii accidentale) în prima expunere. 
Ethosul muzicii rămâne totuşi acelaşi. Ambianta se schimbă uşor odată cu măsura 108, când discursul devine 
aproape exuberant, violina se avântă spre orizontul împlinirii, ceea ce prilejuieste compozitorului prima si unica 
părăsire a traseului ritmic initial, fără ca totuşi să-i acorde importanța unei schimbări a măsurii (vezi Partea a Il-a, 
măsurile 108-116). 

Ne apropiem de finalul părții şi auzim din nou melodia din al, de data aceasta în registrul octavelor a Il-a si 
a III-a, ceea ce provoacă ascultătorului o impresie de împăcare, de stabilitate emoţională, pentru ca ultimele zece 
măsuri, care formează o coda, să readucă discret motivul melodico-ritmic din c. Traseul violinei porneşte din grav 
şi, cu ajutorul unor arpegii domoale, ajunge în zona registrului supraacut, al octavei a IV-a. Finetea, discretia şi o 
uşoară incertitudine (datorată tertei fluctuante, mare şi mică, a unui acord cu tonica pe do diez) caracterizează 
starea pe care o transmit ultimele îmbinări de sunete ale violinei şi pianului, repetate ca privirile melancolice ale 
unui îndrăgostit spre un trecut a cărui flacără pare iremediabil stinsă (vezi Partea a II-a, Coda, măsurile 129-138). 

Se încheie o muzică de o frumuseţe diamantină, a cărei alcătuire formală trebuie înțeleasă doar ca purtătoare a 
expresiei, a mesajului emotional. Se vede clar cá Janáček nu a fost deloc preocupat de etalarea vreunui procedeu 
de tehnică (a violinei, a pianului sau componisticá), ci a aşternut pe hârtie sentimente şi gânduri care aparțin 
afectivității general umane, pe care el a reuşit să le redea atât de veridic. 

Partea a III-a, Allegretto, poate să ne surprindă din nou prin lipsa de continuitate față de cea anterioară, dar 
inconsecventa este doar aparentă. Asemánári cu prima parte a sonatei, în special în ceea ce priveşte materialul 
muzical, ne conduc spre rădăcini folclorice indiscutabile, doar că aici auzim parcă un folclor contemporan, mai 
puţin stilizat şi evident mai concret, aşadar departe de impresia arhetipală a începutului. 

În introducerea studiului am văzut care sunt creaţiile la care Janácek a lucrat mai mult sau mai puţin 
concomitent cu Sonata analizată aici. Una dintre acestea este o capodoperă operistică, Kát'a Kabanová, „operă in 
trei acte, pe un libret scris de Janáček după piesa Furtuna (l posa) de Alexander Nikolaevici Ostrovski, traducerea 
în limba cehă de Vincenc Cervinka. Compusă între ianuarie 1920 si aprilie 1921 şi revizuită în mare în decembrie 
1921, cu interludii adăugate în decembrie 1927”*%. Cudrias, unul dintre personaje, cântă la începutul scenei a I-a 
din actul secund un cântec a cărui melodie este următoarea: 


2 Simeone, The Janáček Compendium, 112. „Opera in three acts with libretto by Janáček after Alexander Nikolayevich Ostrovsky's play 
The Thunderstorm [Groza] in the Czech translation by Vincenc Cervinka. Composed between January 1920 and April 1921, with minor 
revisions in December 1921; interludes added in November 1927". Traducerea si adaptarea Leonard Dumitriu. 

Allegro [- = 88] 


A a a repetat 


o B b (= a transpus) b repetat 
f 


fie fese pi E pe bee ba ta 


Ex. 6. Leoš Janáček, cântecul lui Cudrias din scena a I-a a actului secund din opera Kát'a Kabanová 


Se observă cu claritate două fraze de opt măsuri, A şi B, fiecare alcătuită din două segmente de patru măsuri, 
în care al doilea îl reia pe primul si al patrulea îl repetă pe al treilea, acesta din urmă fiind de fapt transpozitia la 
cvarta perfectă descendentă a primului segment. Repetarea şi transpozitia sunt aşadar elementele definitorii ale 
cântecului, cărora li se alătură izoritmia pátrimilor şi cadentarea pe doime. 

Începutul părţii a III-a din Sonata pentru violină si pian este foarte asemănător cu fragmentul pe care l-am 
exemplificat din opera Kát'a Kabanovă. Pentru argumentare, va fi prezentat in mod asemănător doar portativul 
liniei melodice (oscilantă între pian si violină), din care sunt eliminate fragmentele de legătură. 


Allegretto « = 112 


A a a 
, r o A r FPR 1 
7-5. „a 8 E a ptt 
s — —— i 
b (= a în imitatie liberă) b repetat 
p 
r l r 
b 5 te = æ Á, 
* * * 
Pipe pieri Pie? 
C (b = a în imitație liberă) 
Jus i rum 3 
EA e a e HL e [4 
5 by i — te 
(a în imitație liberă) 
r l 
De ele £ Ëe e e 
dis = 
* 


Ex. 7. Leoš Janáček, Sonata pentru violină si pian, linia melodică de la începutul părții a II-a 


Recunoastem același tip de construcţie melodico-ritmică, doar că aici apare imitatia cu caracter liber, ceea ce 
face ca intervalele să fie uşor modificate de la un segment la altul. Putem admite că rădăcinile folclorice ale 
expunerii sonore par să provină de la un ţăran de la începutul secolului al XX-lea. 

Deoarece comparatia cu fragmentul vocal se încheie aici, revenim la partea a III-a a Sonatei, acolo unde se 
simte o organizare armonică tonală ce gravitează în jurul tonalitátii la bemol minor, chiar dacă armura este alcătuită 
din doar şase bemoli. Înrudirea de gradul I dintre tonalitatea în care s-a încheiat partea a II-a, do diez minor, si 
tonalitatea de aici, mai precis enarmonica acesteia, sol diez minor, nu poate fi trecută cu vederea. Compozitorul 
rămâne consecvent concepţiei de înrudire tonală si mai ales jocului cu principiul enarmoniei, care apropie tonalități 
aflate la multe cvinte distanță. Sigur că ambianța lui la bemol minor este completată, lărgită de trepte mobile si 
alterate, care transmit o permanentă fluctuatie tono-modală. Chiar dacă am discutat deja unele caracteristici ale 
începutului părţii a III-a, conţinutul ei estetic nu poate fi înţeles în profunzime fără ca analiza să se concentreze 
asupra formei. Cele cinci pagini ale partiturii dezvăluie o structură clară de lied bipartit cu repriză: 
A (măsurile 1-24); B (măsurile 25-64); mică tranziţie (măsurile 65-79); A (măsurile 79-102). 

Acest al doilea A (pe care special nu l-am notat A’, ci doar A) îl reia identic pe primul. Să vedem ce se întâmplă 
în fiecare secţiune. 

Secţiunea I, A (măsurile 1-24), are drept personaj principal pianul, care intoneazá succesiv, de la o mână la alta 
şi de la un registru la altul, motivele exemplificate mai sus. Violina cântă doar scări de şapte sunete descendente, 
care încep de pe sunete a căror succesiune urcă (vezi Partea a III-a, măsurile 10-16). 

Pentru prima dată în întreaga lucrare, Janácek lasă să pătrundă un ritm aksak, concretizat din repetarea formulei 
din câte o optime alăturată unui grup de patru optimi, ritm pe care îl îmbracă într-un metru eterogen, a cărui pulsatie 
este necesar să fie optimea. 

Ex. 8. Leoš Janáček, Sonata pentru violină si pian, ritm aksak, metru eterogen, măsurile 15-19. 


Alături de ritm, aici am putea pune în discuţie şi gruparea optimilor din măsura 15 (pe timpi individuali) si 
măsura 16 (pe toată măsura), precum si legatoul de expresie următor, de la mâna dreaptă doar, notații despre care 
nu ştim cui îi aparțin, compozitorului sau editurii. Am putea crede că Janáček însuşi le-a gândit şi notat, pentru cá 
măcar grupările optimilor au certe justificări muzicale. Tot lui îi poate fi încredințată chiar şi inconsecventa de a 
scrie legato de expresie doar la mâna dreaptă, când ambele mâini cântă de fapt aceleaşi sunete, despărțite de octave. 
Reale sau doar speculative, amănuntele de mai sus pot fi importante pentru o cercetare special dedicată 
semiografiei Sonatei. Ultimele trei măsuri ale A-ului impun clar tonalitatea la bemol minor, pentru că de tot atâtea 
ori se repetă acordul în stare directă de pe tonica acestei tonalități (vezi Partea a III-a, măsurile 22-24). 

Secţiunea a Il-a, B, prezintă o metodă foarte utilizată de Janáček în anii deplinei maturitáti, aceea a înşiruirii 
de secvenţe ale aceluiaşi motiv sau secvenţe ale unor motive foarte înrudite. Cele 40 de măsuri cuprind de fapt 
şase segmente muzicale, care folosesc tehnicile secventárii şi extinderii motivice, în desfăşurarea deja cunoscută 
a trecerii melodiei de la un instrument la celălalt. Între cele două instrumente se petrece şi un joc polimetric, în 
sensul concomitentei măsurilor de 2/8 si 3/8, moment încântător al auditiei şi provocator pentru privirea 
cercetătorului. Secţiunea B ar merita exemplificată în întregime, dar aici va fi prezentată doar „linia ei dirijorală”, 
mai precis evoluția melodiei pe un singur portativ, astfel că vor putea fi observate secventárile si extinderile de 
care aminteam mai sus. 

Ajuns aici, Janáček simte nevoia unui fragment de legătură spre ceea ce urmează, astfel că realizează o mică 
tranziție (măsurile 65-78) în care foloseşte secvenţe ale motivului folcloric din A, pe care violina îl intonează în 
pizzicato, sonoritate ce ne trimite spre tambalul din prima parte a Sonatei. Drept oprire de parcurs, compozitorul 
alege ca pianul să intoneze semicadenta la dominantă a tonalitátii la bemol minor, la care intenţionează să se 
întoarcă (vezi Partea a III-a, măsurile 76-78). Iar revenirea la tonalitatea la bemol minor se concretizează prin 
reluarea integrală şi fără nicio modificare a secţiunii A, în acea repriză pomenită anterior. Abia acum se poate 
înțelege semnificaţia de final a celor trei măsuri despre care am vorbit puţin mai sus (vezi Partea a III-a, 
măsurile 22-24). E un gest sonor fără echivoc, de punct al unei acţiuni. 

Nici cea de a III-a parte a Sonatei nu aduce ceva inedit în exprimarea tehnică a celor două instrumente 
protagoniste, coardele ciupite şi cele duble pe care le vedem în discursul violinei fiind de mult timp procedee 
uzuale. Cu siguranţă cá Janáček face asta intenționat, pentru că se foloseşte de alte mijloace cu care aduce la 
cunoştinţa ascultătorului mesajele sale estetice. Este vorba in special de reluările de motive, de secventárile si 
prelucrările acestora, tehnici provenind din melodiile vorbirii (nápévky mluvy), pe care compozitorul ceh le nota 
cu o constiinciozitate aproape pedantă. Este foarte posibil ca trimiterea sonoră către cântecul lui Cudrias din opera 
Kát'a Kabanová să fie mai profundă decât ne imaginăm, poate cá partea a III-a, sau chiar întreaga sonată, să aibă 
un scenariu alcătuit din cuvinte nespuse. Este o ipoteză nu tocmai lipsită de temei... 

Partea a IV-a, Adagio, alături de o latură matură, sensibilă şi profundă, dezvăluie o conştiinţă a modernității, 
vie şi originală, în egală măsură conectată la progresele contemporaneitátii, prin adieri sonore trimise spre Bartok 
şi Scriabin. 

Abia acum putem identifica şi înțelege cu adevărat faptul că finalul Sonatei închide un arc, întins cu bună ştiinţă 
deasupra întregii lucrări. Se risipeşte acea aparentă discontinuitate conceptuală despre care vorbeam la trecerea 
dintre celelalte părţi ale lucrării, constatăm astfel existenţa unui ethos comun, a cărui exprimare este acum foarte 
limpede. 

Janáček începe în sol diez minor, tonalitate enarmonicá faţă de la bemol minor, în care se încheia partea a III-a. 
Remarcám din nou tehnica enarmoniei şi, asemănător primei părți, un discurs muzical subordonat unei subtile, am 
putea spune diafane forme de sonată clasică, al cărei tipar este următorul: 

e Expoziția: 

tema I (măsurile 1-14); 
puntea (măsurile 15-26); 
tema a II-a (măsurile 27-34); 
concluzia (măsurile 35-39); 
e Dezvoltarea (măsurile 40-59); 
e Repriza: 

o tema I (măsurile 60-68); 


O 0 0 0 

o tema a l-a (măsurile 69-81); 
o coda (măsurile 82-87). 

Aspectul de mare rafinament al construcției formale stă in contrast, dar nu numai in acela care in mod firesc 
apare între tema a II-a si tema I, ci mai ales în conflictele pe care însăşi tema I le contine. Așadar, tema I începe 
cu un şir de acorduri moi, suave, expuse de pian conform indicatiei dolce, cărora violina le răspunde cu sunete a 
căror brutalitate inițială (care ne aminteşte de Bartok) se stinge repede. Parcă auzim iarăşi tambalul, cu lovituri ce 
transmit o furie neputincioasă (vezi Partea a IV-a, măsurile 1-2). Aşa cum ne-a obişnuit, compozitorul ceh continuă 
prin reluarea motivului de două ori, prima dată (măsurile 3-11) prin extindere, a doua oară (măsurile 12-14) puţin 
modificat sub aspect melodic şi armonic şi cu un metru constant, de 6/8. Integral pianistică, puntea 
(măsurile 15-26) constă din juxtapuneri de secvențe ale unui motiv derivat din tema I. Aproape fără să atragă 
atenţia, discursul s-a întors la o notație cu bemoli. Vom înţelege imediat de ce se justifică păstrarea aceleiaşi armuri. 

Redată în tonalitatea mi major — înrudită apropiat cu sol diez minorul de la început şi cauza păstrării 
armurii — , tema a Il-a este mult mai scurtă decât ne-am aștepta (măsurile 27-34). Asta nu o împiedică să fie 
expresivă, caldă, încărcată de pasiune, una dintre cele mai izbutite alcătuiri tematice ale întregii Sonate 
(vezi Partea a IV-a, măsurile 27-34). Tehnica reluării motivice este cât se poate de constantă, expunerea violinei 
din primele patru măsuri fiind readusă de pian în următoarele patru, timp în care instrumentul cu coarde intonează 
arpegii ale unor acorduri. Întregul sonor devoalează cea mai clară gândire tonală din toată lucrarea și cuprinde o 
foarte vagă adiere de muzică franceză, care ne poate trimite la Gabriel Faure. Concluzia (măsurile 35-39) este un 
apendice al temei a II-a şi, în ultima măsură, reaminteste sonoritatea brutală a primei intervenţii violonistice. 

Cele 20 de măsuri ale dezvoltării (40-59) prelucrează prin secventare un singur motiv, cel din prima măsură a 
temei I. Auzim fâşii muzicale smulse dintr-un întreg si puse la loc, în grupuri cu un număr variabil de măsuri, în 
care Janáček face un joc al juxtapunerilor: uneori secvenţa începe pe sunet nou, alteori de pe sunetul cu care s-a 
încheiat motivul anterior. 


Poco più mosso, rubato con crescento emozione. 2 = 80 

Ex. 9. Leos Janâcek, Sonata pentru violină și pian, joc al juxtapunerilor, măsurile 40-46. 


Vedem cum compozitorul preferă să elimine armura, dar asta nu înseamnă nicidecum o modulație la do major 
sau la minor, ci libertatea unei desfásurári tonale nestingheritá de alteratii constitutive, mai ales cá şi indicatia 
agogică, foarte bogată, îndeamnă interpreţii la o exprimare în care îşi pot manifesta mai mult individualitatea. Iar 
dacă în primele măsuri violina cântă fragmentul cu valori mici şi expresie brutală, în ultimele cinci măsuri ale 
dezvoltării este rândul ei să preia motivul prezentat initial de pian, cu juxtapuneri de secvenţe cu si fără intersecție 
(vezi Partea a IV-a, măsurile 55-59, doar violina). 


Lucrări de muzicologie, vol. XXXVII, nr. 2 (2022) 
33 


Leonard Dumitriu 
Idei creatoare şi emoții estetice în Sonata pentru violină si pian de Leoš Janáček 


Ceea ce auzim induce cu subtilitate atmosfera de frământare sufletească a unor pagini pianistice de Aleksandr 
Scriabin, asemănătoare cu Două poeme op. 44, din 1905, şi mai mult încă cu Două poeme op. 71, scrise în 1914, 
acelaşi an în care Janácek isi începe Sonata. Fragmentul către care am trimis mai sus are şi menirea de a pregăti 
ultima articulaţie a formei de sonată, repriza. 

În comparaţie cu expoziţia, tema I si puntea din repriză (măsurile 60-81) sunt supuse unui proces de restrângere 
a numărului de măsuri — tema I (măsurile 60-63) şi puntea (măsurile 64-68) —, pe când temei a II-a (măsurile 69-81) 
i se atribuie o respirație mai largă, deoarece asistăm şi la o prelucrare tematică. Lărgirea şi prelucrarea temei 
secunde contrabalansează scurtarea temei I si a punţii, astfel apare un echilibru nou, care nu sáráceste discursul 
sonor, dimpotrivă, acesta cunoscând o certă esentializare. Violina este singura purtătoare a mesajului tematic şi de 
legătură“, pe când pianul are rolul de a zugrăvi atmosfera unei explozii a tensiunii, a cărei intensitate se stinge 
progresiv, pentru a ajunge la un moment al suferinței mute, al împietririi întru durere. Astfel se poate înţelege în 
tema I inversarea planurilor în ceea ce priveşte registrele, tremolourile pianului fiind situate mult deasupra traseului 
violinei, căreia compozitorul îi impune folosirea coardei a IV-a, cea gravă, serioasă, severă. Cu acelaşi scop, puntea 
duce violina spre acut, acumulare de registru care pregătește începutul temei a II-a pe culmile octavei a III-a. Dar 
zenitul se prábuseste în abis (vezi Partea a IV-a, măsurile 69-81). Nu putem să nu observăm cum, din nou, ultimele 
trei măsuri revin în tonalitatea la bemol minor, cea care domină autoritar toate părțile Sonatei pentru violină și 
pian de Leoš Janáček. La audiție, este foarte prezentă senzația că aici ar fi putut fi punctul final al lucrării, mai 
ales dacă interpreţii aleg să prelungească prin fermata pauza de pătrime scrisă de compozitor. Dar el vrea altfel... 
Ca dintr-o depărtare a spaţiului şi timpului, readuce primele măsuri ale ultimei părţi, pe care le modifică doar cát 
să rămână în tonalitatea pe care o omagiază, la bemol minor. Impresia pe care ultimele sunete o lasă asupra 
ascultătorului este copleşitoare, la fel de impresionat fiind şi cel ce a analizat partitura. 


Concluzii 


Sonata pentru violină şi pian JW VII/7 de Leoš Janáček este una dintre cele mai frumoase, inspirate şi în același 
timp subtil elaborate lucrări ale compozitorului. În afară de aluziile la sonorități ale tambalului, pe care le putem 
identifica în câteva fragmente din părțile I, a III-a şi a IV-a, el nu are nici intenţia de a uimi — prin tehnici 
instrumentale special imaginate —, nici de a inova — prin procedee componistice nemaiîntâlnite. Dimpotrivă, într-o 
lucrare pe care o denumeşte absolut traditional, „sonată”, Janáček folosește tehnici, metode şi forme vechi, 
consacrate, cărora le adaugă propria viziune în privinţa motivelor repetate şi secventate şi posibila influență a 
melodiilor vorbirii (nápévky mluvy/speech melodies). Acestea din urmă, dincolo de faptul că sunt o emblemă a 
compozitorului, scot la iveală şi specificul naţional ceh, mai bine spus morav, al lucrării. 

Chiar dacă cei doi instrumentiști nu au de înfruntat niciun fel de dificultate la nivelul melodiei, ritmului, 
dinamicii, registrelor, tempourilor şi asamblării discursului, ei se confruntă totuşi cu ethosul, cu mesajele profunde 
pe care lucrarea le contine, iar ei sunt chemați mai întâi să le descifreze, apoi să le transmită publicului. În lipsa 
cunoașterii depline a particularitátilor compozitorului ceh, violonistul si pianistul pot cădea în capcana întinsă de 
o notație aparent facilă, aşadar interpretarea lor — în fapt o redare sonoră a unor semne grafice — nu poate fi altfel 
decât inexpresivă şi banală. 

Analiza a scos în evidență sensibilitatea multora dintre motive si teme şi felul în care aceasta este dublată de 
subtilitatea şi diversitatea sensurilor. Asta poate si pentru că Sonata lui Janácek este mai mult o rapsodie cameralá, 
diferită mult de alte lucrări cu care împarte titlul. Este clar că apropierea ei din punct de vedere muzical de genul 
folcloric al baladei si cel cult al elegiei — ghicitoare al cărei răspuns trebuie găsit şi înțeles laolaltă, de către 
interpreti şi cercetători — şi asemănările uneori evidente, alteori vagi, cu melodiile vorbirii (nápévky mluvy) 
constituie cea mai mare dovadă de modernitate a unui opus în care caracterul universal şi național se îmbină într-un 
mod măiestrit. 

Realizare de necontestat a unui spirit liber, ingenios şi neconvențional, bijuterie sclipitoare a genului cameral 
pentru duo instrumental, Sonata pentru violină și pian de Janáček pune la încercare raţiunea, bagajul de cunoştinţe 
şi puterea de pătrundere ale cercetătorului, în timp ce pentru interpreţi poate constitui prilejul etalării măiestriei 
artistice profunde şi bucuriei de a împărtăși publicului unul dintre cele mai reușite opusuri pentru violiná si pian 
ale secolului al XX-lea. 

